لچہ
لچہکار:اصغرزہیر
حوا لیبوک
تلکاریں لنٹانی بچکند
چہ رژن ءِ بالگ ءَ پیسر
پُلگ بنت
زندگی
آجوئی
ءُ کشکانی سپر
پاداں مان اڑینگ بنت
شپکد ءِ شمکاں
چراگے ماں جنوکیں
آس ءَ تماہ ءِ سُوچگ بیت
جنین زہگے بلوچی
در ءُ دیوالانی باہوٹ
مستاگ پہ آدمی زات ءَ
زلپ ءِ ایرگوات ءَ
وشبو ءِ کید ءَ
دل ءِ تماہانی آجوئی
ایوک پہ آدم ءَ
حوا لیبوک!!
شپ دردانی سہڑینوکیں بدن
رژن ءِ شیدا
لنٹ ءِ بچکند
چم رولہیں بیگہ ءِ ودار
ہون بنت ءُ رچنت